**Csongrád Város Polgármesterétől „M”**

**Száma: Pü/25-1/2022.**

**Témafelelős: Kruppa István irodavezető**

**E l ő t e r j e s z t é s**

**Csongrád Városi Önkormányzat Képviselő-testülete**

**2022. május 26-án tartandó ülésére**

**Tárgy:**  *Az Alsó- Tisza-menti Önkormányzati Társulás és az általa fenntartott intézmények 2021. évi költségvetése módosítása véleményezése*

**Tisztelt Képviselő-testület!**

Az Alsó- Tisza-menti Önkormányzati Társulás (a továbbiakban: Társulás) munkaszervezeti feladatait ellátó Csanyteleki Polgármesteri Hivatal köztisztviselői elkészítették a feladatellátó jegyző irányításával a tárgyi előterjesztéshez csatolt, *a Társulás és az általa fenntartott nevelési- és szociális intézmények, mint költségvetési szervek 2021. évi költségvetése módosítására irányuló táblázatba foglalt előterjesztését.*

A Társulás Tagönkormányzatai a Társulás Társulási Megállapodásában rögzítették, hogy a Társulás Társulási Tanácsa adott döntése közül, melyek azok a témakörök, amelyek tárgyalását és elfogadását megelőzően (vagy azt követően), a Képviselő-testületek *véleményeznek, melynek keretében elfogadó, vagy elutasító javaslatot terjesztenek be*  a Társulás Társulási Tanácsa elé, mely ismeretében válik a Tanács határozata jogérvényessé.

Javaslom tárgyi előterjesztés és a határozati javaslat megvitatását és változtatás nélküli elfogadását.

**H a t á r o z a t i j a v a s l a t**

**Csongrád Városi Önkormányzat Képviselő-testülete**  az Alsó- Tisza-menti ÖnkormányzatiTársulás Társulási Megállapodása V. fejezete 14. pontjába foglalt jogalapon megtárgyalta a tárgyi előterjesztést, melyet minősített többséggel, változtatás nélkül elfogadott *és javasolja annak a Társulás Társulási Tanácsa általi jóváhagyását.*

Határozatról értesítést kap:

* Bedő Tamás Csongrád város Polgármestere,
* Dr. Juhász László Csongrád város Jegyzője,
* Kruppa István Csongrád város Gazdálkodási Iroda Vezetője
* Erhard Gyula a Társulás Társulási Tanácsa Elnöke és általa Tagjai (Helyben)
* Kató Pálné Csanyteleki Polgármesteri Hivatal Vezetője, a Társulás Törvényességi felelőse (Helyben) és általa
* Tóth Józsefné Adó- és Pénzügyi Iroda Vezetője
* Irattár

Csongrád, 2022. május 10.

Bedő Tamás

polgármester